CELEX: 62020TN0678
Language: ro
Date: 2020-11-12 00:00:00
Title: Cauza T-678/20: Acțiune introdusă la 12 noiembrie 2020 – Solar Electric și alții/Comisia

8.2.2021   
            
            
               RO
            
            
               Jurnalul Oficial al Uniunii Europene
            
            
               C 44/49
            
         
      Acțiune introdusă la 12 noiembrie 2020 – Solar Electric și alții/Comisia
      (Cauza T-678/20)
      (2021/C 44/72)
      Limba de procedură: franceza
      
         Părțile
      
      
         Reclamante: Solar Electric Holding (Le Lamentin, Franța), Solar Electric Guyane (Le Lamentin), Solar Electric Martinique (Le Lamentin), Société de production d’énergies renouvelables (Le Lamentin) (reprezentant: S. Manna, avocat)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea deciziei SA.40349 (2020/MI3) B2/AD/MKL/D*2020/101866 a Comisiei din 3 septembrie 2020 prin care a fost respinsă plângerea introdusă de reclamante la 20 iunie 2020 privind ajutoarele de stat plătite de statul francez producătorilor de produse fotovoltaice în temeiul decretelor tarifare din 10 iulie 2006, din 12 ianuarie și din 31 august 2010, pentru motivul că:
                  
                              —
                           
                           
                              reclamantele au dreptul, în temeiul articolului 24 alineatul (2) din Regulamentul (UE) 2015/1589, să depună în fața Comisiei o plângere pentru denunțarea unor ajutoare nelegale;
                           
                        
                              —
                           
                           
                              Comisia este ținută să deschidă faza de examinare preliminară fără întârziere pentru orice plângere referitoare la ajutoare de stat nelegale în temeiul articolului 12 alineatul (1) din Regulamentul (UE) 2015/1589;
                           
                        
                              —
                           
                           
                              Comisia este ținută să aplice dispozițiile TFUE în materia ajutoarelor de stat și să nu dea dovadă de inacțiune.
                           
                        
            
         Motivele și principalele argumente
      
      În susținerea acțiunii, reclamantele invocă trei motive.
      
                  1.
               
               
                  Primul motiv, întemeiat pe eroarea de care ar fi afectată decizia atacată, în măsura în care în aceasta se reține că plângerea depusă de reclamante nu ar intra în domeniul de aplicare al articolului 24 alineatul (2) din Regulamentul (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcționarea Uniunii Europene (JO 2015, L 248, p. 9). Reclamantele susțin contrariul.
               
            
                  2.
               
               
                  Al doilea motiv, întemeiat pe eroarea de drept care ar fi fost săvârșită de Comisie în interpretarea domeniului de aplicare al articolului 24 alineatul (2) din Regulamentul (UE) 2015/1589. Reclamantele consideră că calitatea lor de părți interesate este suficientă pentru a declanșa obligația Comisiei de a deschide faza de examinare preliminară, iar aceasta fără întârziere, pentru orice plângere referitoare la ajutoare de stat nelegale, în conformitate cu dispoziția menționată.
               
            
                  3.
               
               
                  Al treilea motiv, întemeiat pe neîndeplinirea de către Comisie a obligațiilor care îi incumbă potrivit articolelor 107, 108 și 109 TFUE și Regulamentului (UE) 2015/1589. Reclamantele consideră că aceasta din urmă este ținută să aplice dispozițiile TFUE în materie de ajutoare de stat și nu poate să dea dovadă de inacțiune în examinarea unei plângeri prin care sunt denunțate ajutoare nelegale.